Але гэта, так бы мовіць, толькі вяршыня айсберга. Пры пажары ўсе — і супрацоўнікі, і наведвальнікі — будуць у першую чаргу спадзявацца на водную і газавую сістэмы пажаратушэння, размешчаныя на ніжніх і на верхніх паверхах Нацыяналкі. Гэтыя прыстасаванні настолькі “разумныя”, што самі могуць патушыць пажар як з дапамогай вады (на першых трох паверхах), так і спецыяльнага газу (на паверхах з 4-га па 23-ці, дзе ў асноўным і захоўваюцца кнігі, у тым ліку і вельмі каштоўныя). У другім выпадку, натуральна, прадугледжана яшчэ адна сістэма кантролю за тым, каб людзі змаглі пакінуць памяшканні, куды будзе пададзены газ.